ᱢᱚᱝᱞᱟ ᱩᱯᱚᱡᱮᱞᱟ

ᱢᱚᱝᱞᱟ ᱩᱯᱚᱡᱮᱞᱟ (ᱵᱟᱝᱞᱟ ᱺ মংলা) ᱵᱟᱝᱞᱟᱫᱮᱥ ᱨᱮᱱᱟᱜ ᱠᱷᱩᱞᱱᱟ ᱠᱷᱚᱸᱰ ᱵᱟᱜᱮᱨᱦᱟᱴ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱟᱱᱟ᱾ ᱱᱚᱣᱟ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱨᱟᱡᱽᱜᱟᱲ ᱰᱷᱟᱠᱟ ᱠᱷᱚᱱ ᱠᱚᱧᱮᱼᱯᱟᱪᱮ ᱥᱮᱫ ᱢᱮᱱᱟᱜᱼᱟ᱾

ᱚᱛᱱᱚᱜ
ᱢᱚᱝᱞᱟ ᱩᱯᱚᱡᱮᱞᱟ ᱨᱮᱱᱟᱜ ᱴᱷᱟᱹᱶᱠᱟᱹ ᱫᱚ ᱾ ᱑᱔᱖᱑.᱒᱒ ᱠᱤᱢᱤ᱒ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ ᱱᱚᱰᱮ ᱒᱗᱑᱙᱒ ᱜᱚᱴᱟᱝ ᱜᱷᱟᱨᱚᱧᱡᱽ ᱢᱮᱱᱟᱜ ᱠᱚᱣᱟ᱾ ᱢᱚᱝᱞᱟ ᱩᱯᱚᱡᱮᱞᱟ ᱨᱮᱱᱟᱜ ᱮᱛᱚᱢ ᱥᱮᱫ ᱨᱟᱢᱯᱟᱞ ᱩᱯᱚᱡᱮᱞᱟ,ᱯᱟᱪᱮ ᱥᱮᱫ ᱫᱟᱠᱳᱯ ᱩᱯᱚᱡᱮᱞᱟ, ᱥᱟᱢᱟᱝ ᱥᱮᱫ ᱢᱚᱲᱮᱞᱜᱚᱧ ᱩᱯᱚᱡᱮᱞᱟ ᱟᱨ ᱥᱚᱨᱚᱱᱠᱷᱳᱞᱟ ᱩᱯᱚᱡᱮᱞᱟ ᱟᱨ ᱠᱚᱧᱮ ᱥᱮᱫ ᱥᱩᱱᱫᱚᱨᱵᱚᱱ ᱟᱨ ᱵᱚᱝᱜᱚ ᱫᱚᱨᱭᱟ ᱢᱮᱱᱟᱜᱼᱟ᱾ ᱢᱚᱝᱞᱟ ᱩᱯᱚᱡᱮᱞᱟ ᱨᱮᱱᱟᱜ ᱵᱟᱨᱭᱟ ᱜᱟᱰᱟ ᱫᱚ ᱯᱚᱥᱩᱨ ᱟᱨ ᱢᱚᱝᱞᱟ ᱜᱟᱰᱟ᱾

ᱰᱮᱢᱚᱜᱽᱨᱟᱯᱷᱤ
᱑᱙᱙᱑ ᱵᱟᱝᱞᱟᱫᱮᱥ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱢᱚᱝᱞᱟ ᱩᱯᱚᱡᱮᱞᱟ ᱨᱮ ᱞᱮᱠᱷᱟᱜᱩᱴ ᱑᱓᱗,᱙᱔᱗ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱱᱚᱣᱟ ᱢᱩᱫ ᱨᱮ ᱔᱕.᱒᱗% ᱠᱩᱲᱤ ᱟᱨ ᱕᱔.᱗᱓% ᱠᱚᱲᱟ ᱢᱮᱱᱟᱜ ᱠᱚᱣᱟ᱾ ᱑᱘ ᱟᱨ ᱚᱱᱟ ᱠᱷᱚᱱ ᱡᱟᱹᱥᱛᱤ ᱩᱢᱮᱨ ᱨᱮᱱ ᱗᱗.᱙᱙᱕ ᱜᱚᱴᱟᱝ ᱦᱚᱲ ᱠᱚ ᱛᱟᱦᱮ ᱠᱟᱱᱟ᱾ ᱢᱚᱝᱞᱟ ᱨᱮ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱔᱒.᱘% (᱗ ᱥᱮᱨᱢᱟ ᱩᱢᱮᱨ ᱪᱮᱛᱟᱱ) ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱓᱒.᱔% ᱠᱷᱚᱱ ᱡᱟᱹᱥᱛᱤ ᱜᱮᱭᱟ᱾

ᱢᱚᱝᱞᱟ (ᱴᱟᱭᱩᱱ) ᱯᱚᱥᱩᱨ ᱜᱟᱰᱟ ᱟᱨᱮ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱫᱤᱥᱚᱢ ᱨᱮᱱᱟᱜ ᱫᱚᱥᱟᱨ ᱢᱟᱨᱟᱝ ᱵᱚᱱᱫᱚᱨ ᱠᱟᱱᱟ᱾ ᱢᱚᱝᱞᱟ ᱢᱤᱭᱩᱱᱤᱥᱤᱯᱟᱞᱤᱴᱤ ᱑᱙᱙᱑ ᱥᱮᱨᱢᱟ ᱨᱮ ᱛᱷᱟᱯᱚᱱ ᱦᱩᱭ ᱞᱮᱱᱟ,ᱱᱚᱣᱟ ᱥᱟᱦᱟᱨ ᱑᱗.᱗᱙ ᱠᱤᱢᱤ² ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱥᱟᱦᱟᱨ ᱨᱮ ᱞᱮᱠᱷᱟᱜᱩᱴ ᱦᱚᱲ ᱮᱞ ᱖᱐᱕᱖᱑; ᱕᱗.᱒᱗% ᱠᱚᱲᱟ ᱟᱨ ᱔᱒.᱗᱓% ᱠᱩᱲᱤ᱾ ᱥᱟᱦᱟᱨ ᱨᱮᱱᱟᱜ ᱯᱨᱚᱛᱤ ᱠᱤᱢᱤ² ᱨᱮ ᱒᱙᱔᱓ ᱠᱟᱛᱮᱡᱽ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱥᱟᱦᱟᱨ ᱨᱮᱱ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱕᱓.᱖%᱾ ᱥᱟᱦᱟ ᱨᱮ ᱢᱤᱫ ᱰᱟᱠᱵᱟᱝᱞᱳ ᱢᱮᱱᱟᱜᱼᱟ᱾ 

ᱞᱮᱠᱷᱟᱜᱩᱴ ᱦᱚᱲᱮᱞ ᱑᱓᱗᱙᱔᱗ ᱢᱩᱫ ᱨᱮ ᱗᱑.᱓᱑% ᱢᱩᱥᱞᱟᱹ ᱒᱔.᱙᱕% ᱦᱤᱱᱫᱩ ᱟᱨ ᱓.᱗᱔% ᱦᱚᱲ ᱮᱴᱟᱜ ᱫᱷᱚᱨᱚᱢ ᱨᱮᱱ ᱠᱟᱱᱟ ᱠᱚ᱾

ᱥᱟᱥᱚᱱᱤᱭᱟᱹ
᱑᱙᱗᱙ ᱥᱮᱨᱢᱟ ᱨᱮ ᱢᱚᱝᱞᱟ ᱛᱷᱟᱱᱟ ᱛᱷᱟᱯᱚᱱ ᱦᱩᱭ ᱠᱟᱱᱟ ᱟᱨ ᱑᱙᱘᱓ ᱥᱮᱨᱢᱟ ᱱᱚᱣᱟ ᱫᱚ ᱩᱯᱚᱡᱮᱞᱟ ᱨᱮ ᱵᱚᱫᱚᱞ ᱦᱩᱭ ᱞᱮᱱᱟ᱾ ᱢᱟᱝᱞᱟ ᱩᱯᱚᱡᱮᱞᱟ ᱨᱮ ᱢᱤᱫ ᱢᱤᱭᱩᱱᱤᱥᱤᱯᱟᱞᱤᱴᱤ, ᱗ ᱤᱭᱩᱱᱤᱭᱚᱱ ᱟᱨ ᱓᱗ ᱢᱳᱣᱡᱟ ᱢᱮᱱᱟᱜᱼᱟ᱾

ᱥᱮᱪᱮᱫ
ᱱᱚᱰᱮᱱᱟᱜ ᱥᱮᱪᱮᱫᱤᱭᱟᱹ ᱨᱮᱴ (rate) ᱔᱒.᱔᱐%, ᱠᱚᱲᱟ ᱠᱚᱣᱟᱜ ᱘᱙.᱖% ᱟᱨ ᱠᱩᱲᱤ ᱠᱚᱣᱟᱜ ᱓᱔.᱒% ᱾ ᱵᱤᱨᱫᱟᱹᱜᱟᱲ ᱠᱚ ᱢᱩᱫ ᱨᱮ ᱯᱩᱱᱭᱟ ᱠᱚᱞᱮᱡᱽ, ᱒᱐ ᱜᱚᱴᱟᱝ ᱩᱥᱩᱞ ᱵᱤᱨᱫᱟᱹᱜᱟᱲ, ᱢᱤᱫ ᱡᱩᱱᱤᱭᱚᱨ ᱥᱠᱩᱞ, ᱓᱒ ᱜᱚᱴᱟᱝ ᱥᱚᱨᱠᱟᱨᱤ ᱯᱨᱟᱭᱢᱟᱨᱤ ᱵᱤᱨᱫᱟᱹᱜᱟᱲ, ᱒᱙ ᱜᱚᱴᱟᱝ ᱯᱟᱵᱽᱞᱤᱠ ᱯᱨᱟᱭᱢᱟᱨᱤ ᱵᱤᱨᱫᱟᱹᱜᱟᱲ, ᱢᱚᱬᱮᱜᱚᱴᱟᱱ ᱥᱮᱴᱮᱞᱟᱭᱤᱴ ᱵᱤᱨᱫᱟᱹᱜᱟᱲ ᱟᱨ ᱑᱘ ᱜᱚᱴᱟᱝ ᱢᱟᱫᱽᱨᱟᱥᱟ ᱢᱮᱱᱟᱜᱼᱟ᱾ ᱡᱟᱦᱟ ᱢᱩᱫ ᱨᱮ ᱧᱩᱛᱩᱢᱟᱱ ᱫᱚ ᱮᱥᱴᱤ ᱯᱚᱞᱥ ᱩᱥᱩᱞ ᱵᱤᱨᱫᱟᱹᱜᱟᱲ᱾

ᱵᱟᱝᱞᱟᱯᱤᱰᱤᱭᱟ ᱞᱮᱠᱟᱛᱮ ᱢᱚᱝᱞᱟ ᱵᱚᱱᱫᱚᱨ ᱢᱟᱫᱫᱷᱚᱢᱤᱠ ᱵᱤᱨᱫᱟᱹᱜᱟᱲ, ᱢᱤᱫ ᱧᱩᱛᱩᱢᱟᱱ ᱵᱤᱨᱫᱟᱹᱜᱟᱲ ᱑᱙᱘᱗ ᱥᱮᱨᱢᱟ ᱨᱮ ᱛᱷᱟᱯᱚᱱ ᱦᱩᱭ ᱞᱮᱱᱟ᱾

ᱢᱤᱰᱤᱭᱟ
ᱱᱚᱰᱮᱱᱟᱜ ᱠᱷᱚᱵᱚᱨ ᱠᱟᱜᱚᱡᱽ ᱫᱚ ᱦᱩᱭᱩᱜ ᱠᱟᱱᱟ ᱫᱤᱱᱚᱢ ᱥᱩᱱᱫᱚᱨᱵᱚᱱ ᱟᱨ ᱦᱟᱯᱛᱟᱭᱟᱱ ᱢᱚᱝᱞᱟ᱾

ᱢᱚᱝᱞᱟ ᱵᱚᱱᱫᱚᱨ
ᱱᱚᱰᱮᱱᱟᱜ ᱵᱚᱱᱫᱚᱨ ᱫᱚ ᱦᱩᱭᱩᱜ ᱠᱟᱱᱟ ᱢᱚᱝᱞᱟ ᱵᱚᱱᱫᱚᱨ᱾ ᱱᱚᱣᱟ ᱫᱚ ᱫᱤᱥᱚᱢ ᱨᱮᱱᱟᱜ ᱫᱚᱥᱟᱨ ᱢᱟᱨᱟᱝ ᱵᱚᱱᱫᱚᱨ ᱠᱟᱱᱟ᱾ ᱱᱚᱣᱟ ᱫᱚ ᱯᱚᱥᱩᱨ ᱪᱮᱱᱮᱞ ᱴᱷᱮᱱ, ᱥᱩᱱᱫᱚᱨᱵᱚᱱ ᱟᱨᱮ ᱨᱮ ᱢᱮᱱᱟᱜ ᱟᱠᱟᱫᱟ᱾

ᱵᱟᱨᱦᱮ ᱡᱚᱱᱚᱲ
 ᱢᱚᱝᱞᱟ ᱵᱚᱱᱫᱚᱨ : ᱚᱯᱷᱤᱥᱤᱭᱟᱞ ᱥᱟᱦᱟᱴᱟ 
 ᱵᱟᱜᱮᱨᱦᱟᱴ ᱦᱚᱱᱚᱛ

ᱥᱟᱹᱠᱷᱭᱟᱹᱛ